google/wiki40b huggingface dataset:
वायुशय

वायुशय (swim bladder, gas bladder) एक भीतरी गैस-भरा अंग होता है जिसके प्रयोग से हड्डीदार मछलियाँ अपने उत्प्लावन (बोयेंसी) पर नियंत्रण रखती हैं। इसके प्रयोग से वह बिना सक्रीय रूप से तैरे किसी मनचाही गहराई पर स्थाई रूप से ठहर सकती हैं। इसके विपरीत उपास्थिदार मछलियाँ वायुशय-रहित होती हैं और अगर वे न तैरें तो धीरे-धीरे नीचे जाती चली जाती हैं (हालांकि कुछ के शरीर में चर्बी के भंडार होते हैं जो उन्हें कुछ हद तक डूबने से बचाते हैं)। वायुशय के दो अन्य लाभ भी हैं। प्रथम, इसकी उपस्थिति से मछली का संहति-केन्द्र उसके आयतन-केन्द्र से नीचे होता है, जिस से उस के शरीर को स्थायित्व मिलता है। दूसरा, वायुशय में हवा खिसकाने से मछली ध्वनियाँ उत्पन्न कर सकती है, जिसे वह अपनी जाति की अन्य मछलियों से संचार के लिए प्रयोग कर सकती हैं।

ढांचा

वायुशय में साधारण रूप से दो गैस से भरी थैलियाँ होती हैं, हालांकि कुछ रूढ़ि जातियों में एक ही थैली भी पाई जाती है। यह आमतौर पर पीठ के पास स्थित होता है। वायुशय की दीवारे लचीली होती हैं और आसपास के दबाव के अनुसार फैलती-सिकुड़ती हैं। इन दीवारों में रक्त वाहिकाओं की संख्या कम होती है और दिवारों पर गुआनिन क्रिस्टल की परत चढ़ी होती है जिस में से गैस निकल नहीं सकती। वायुशय पर दबाव बदलकर मछली अपने उत्प्लावन को बदल सकती है और पानी में अपनी गहराई काफ़ी हद तक बदल सकने में सक्षम होती है।
त्रिनिदाद, क्यूबा

इतिहास

त्रिनिदाद की स्थापना २३ दिसम्बर १५१४ में विल्ला दे ला सांतिसिमा त्रिनिदाद नाम के साथ डियेगो वेलाज़्क़ेज़ दे कोइलार ने की।
[[हर्नान कोर्ते] को १५१८ में इस क्षेत्र के अन्वेषण का दायित्व सौंपा गया था।
६-थायोडजी

परिचय

वैज्ञानिकों ने कैंसर कोशिकाओं की जैविक घड़ी को नियंत्रित करने वाली अणु ६-थायोडजी की खोज की है।

विस्तार

वैज्ञानिकों ने कैंसर कोशिकाओं की जैविक घड़ी को नियंत्रित करने वाली अणु ६-थायोडजी (en:6-thiodG) की खोज की घोषणा जनवरी 2015 के प्रथम सप्ताह में न्यूयार्क में की।
यूनिवर्सिटी ऑफ टेक्सास साउथवेस्टर्न मेडिकल सेंटर के प्रोफेसर जेरी शे के नेतृत्व में इस अणु की खोज की गई। वैज्ञानिकों के अनुसार, 6-थायोडजी (6-थायो-2-डीऑक्सीयूनोसाइन) का अणु कैंसर कोशिकाओं की वृद्धि को रोक सकता है। यह अणु एक विशेष प्रक्रिया को लक्ष्य करते हुए काम करता है। जैविक घड़ी कही जाने वाली इस प्रक्रिया के जरिए ही कोशिका की उम्र निर्धारित होती है। डीएनए संरचना टेलोमर्स के जरिए कोशिकाएं नियत समय पर खत्म होती रहती हैं। वहीं दूसरी ओर, कैंसर कोशिकाएं आरएनए प्रोटीन युम टेलोमेरास के कारण सामान्य प्रक्रिया से खत्म नहीं होती हैं और इस कारण कैंसर की गांठ बढ़ती है. यह नया अणु इस प्रक्रिया को बाधित कर सकता है। यह सामान्य कोशिकाओं को न्यूनतम साइड इफेक्ट पहुंचाते हुए कैंसर कोशिकाओं को लक्ष्य करता है। इसके साथ ही साथ 6-थायोडजी अणु कैंसर की गांठ को बढ़ने से रोकने में सहायक है और इसकी मदद से कैंसर के इलाज की नई पद्धति ईजाद की जा सकती है।
विकिपुस्तक

विकिपुस्तक (अंग्रेज़ी: Wikibooks) विकिमीडिया संस्थान द्वारा चलने वाली एक विकिमीडिया परियोजना है, जो मुक्त पाठ्य पुस्तकों को बनाने और उसके विकास के लिए शुरू किया गया है। इसमें कोई भी लिख सकता है और पहले से बने पुस्तकों को बड़ा कर सकता है या नया पुस्तक बना सकता है।

इतिहास

10 जुलाई 2003 को विकिपीडिया के सदस्य कार्ल विक के अनुरोध पर विकिपुस्तक को खोला गया था। उन्होंने कार्बनिक रसायन और भौतिकी जैसे विषयों पर पाठ्यपुस्तक के लिए एक विकि परियोजना बनाने का अनुरोध किया था। इसके भीतर दो छोटे परियोजना शुरू किए गए थे, जिसमें एक विकिजूनियर था और दूसरे का नाम विकिवर्सिटी था। कुछ ही समय बाद विकिवर्सिटी को विकिपुस्तक की तरह एक अलग परियोजना के रूप में शुरू कर दिया गया।
योगिनी

योगाभ्यास करने वाली स्त्री को योगिनी या योगिन कहा जाता है। पुरुषों के लिए इसका समानांतर योगी है।

चौसठ योगिनी मंदिर

भारत में चार प्रमुख चौसठ-योगिनी मंदिर हैं। दो ओडिशा में तथा दो मध्य प्रदेश में।
बोरोन ट्राइक्लोराइड

बोरोन ट्राइक्लोराइड एक अकार्बनिक यौगिक है।
काफ़िरिस्तान

परिचय

काफ़िरिस्तान अफगानिस्तान का एक प्रांत है जिसके उत्तर में बदख़्शाँ का प्रदेश, उत्तर-पूर्व में चित्राल तथा दक्षिण-पूर्व में कुनार की घाटी है। सन्‌ 1885-86 से पहले इस पर्वतीय प्रदेश के बारे में बहुत कम ज्ञान था। काफ़िर लोगों का यह देश 1859 ई. तक पूर्ण रूप से स्वतंत्र रहा। इसके पश्चात्‌ काबुल के अमीर अब्दुर्रहमान ने इस भाग को अपने अधिकार में कर लिया तथा यहाँ के निवासियों को इस्लाम धर्म का समर्थक बना लिया।
देश में विभिन्न सँकरी घाटियाँ हैं जो ऊँची परिवर्तित चट्टानों से बनी हुई पर्वतश्रेणियों द्वारा अलग-अलग कर दी गई है। पूरा प्रदेश बहुत ही ऊँचा नीचा है। मैदान या समतल क्षेत्र नाममात्र के लिए भी नहीं हैं। सारा पर्वतीय क्षेत्र जंगलों से ढका हुआ है। ढालों पर चरागाह हैं। यहाँ पर फल तथा तरकारियाँ पैदा की जाती हैं। नदियों में पर्याप्त मछलियाँ पाई जाती हैं। घाटियों में फल, फूल तथा अन्न पैदा किए जाते हैं।
ज्येष्ठ शुक्ल द्वितीया

ज्येष्ठ शुक्ल द्वितीया भारतीय पंचांग  के अनुसार तृतीय माह की द्वितीय तिथि है, वर्षान्त में अभी २९८ तिथियाँ अवशिष्ट हैं।
योगमाया

योगमाया दैवी शक्ति है जो व्यक्ति पर एक आवरण डाल देता है।
निशंक कुमार जैन

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं।इनके पिता श्री सागरमल जी (वर्तमान-:ब्र.मुक्तानंद जी) ब्रम्हचारी हैं।
केष्टो मुखर्जी

केष्टो मुखर्जी हिन्दी फ़िल्मों के एक हास्य अभिनेता थे।
जीतेंद्र अभिषेकी

प्रारंभिक जीवन और पृष्ठभूमि

जीतेन्द्र जी का जन्म गोवा में ,मंगेशी नामक गांव में हुआ था। उनका परिवार परंपरागत रूप से भगवान शिव के मंगेशी मंदिर से जुड़ा था।। 
उनके पिता, बलवंतराव उर्फ ​​भीकमभट्ट , अपने सौतेले भाई मास्टर दीनानाथ मंगेशकर के शिष्य और मंगेशी मंदिर के पुजारी और कीर्तनकार थे। बलवंतराव ने जितेंद्र को हिंदुस्तानी शास्त्रीय संगीत के बुनियादी सिद्धांतों सेसे अवगत कराया। 
जितेंद्र ने आगरा घराने के जगन्नाथ बुवा पुरोहित और अजमत हुसैन खान और अतरौली घराने (जिसे जयपुर घराने के रूप में जाना जाता है) के गुल्लूभाई जसदनवाला से संगीत में आगे का प्रशिक्षण प्राप्त किया। उन्होंने khayál गायन की एक विशिष्ट शैली विकसित की ,जिसे आज अभिषेकी घराने के नाम से जाना जाता है। 
पंडित जी को अपने मराठी नाट्य संगीत रचनाओं की अपनी विशिष्ट शैली के लिए जाना जाता है उनकी नाट्य संगीत रचनाओं में "गुंतता  हृदया  हे ", 
"हे सुरांनो चंद्र व्हा " और इस तरह के अन्य गीत "माझे जीवना गाणे " / मराठी गजल, "कैवल्याचा ", सर्वात्मक सर्वेश्वरा "," कटा रूते कुणाला "आदि प्रमुख है।

कैरियर

संस्कृत साहित्य में एक डिग्री प्राप्त करने के बाद, अभिषेकी ,एक संक्षिप्त अवधि के लिए ,ऑल इंडिया रेडियो (एआईआर) मुंबई में शामिल हो गए, जहा वे कई संगीतकारों के साथ संपर्क में आये और उन्हें रेडियो कार्यक्रमों के लिए अपनी रचनाओ द्वारा अपनी संगीत प्रतिभा को प्रदर्शित करने का अवसर मिला। 
इस बीच उन्हें संगीत के क्षेत्र में उन्नत प्रशिक्षण के लिए भारत सरकार से छात्रवृत्ति प्राप्त की तथा उस्ताद अज़मत हुसैन खान के सानिध्य में हिन्दुस्तानी शास्त्रीय संगीत सीखा। 
उन्होंने करीब 25 मराठी नाटकों के लिए संगीत भी बनाया।  साठ के दशक में होमी भाभा फैलोशिप प्राप्त करने के बाद, वह सितार वादक पंडित रवि शंकर द्वारा संयुक्त राज्य अमेरिका में चलाए जा रहे एक संगीत स्कूल में पढने लगे। 
उन्होंने अपनी मातृभूमि गोवा से अपने संबंधों को बनाए रखा और कला अकादमी के साथ सहयोग के माध्यम से राज्य से छात्रों को परामर्श देते रहे एवं उनका मार्गदर्शन किया।

विरासत

अभिषेकी के जाने-माने संगीत शिष्यो में बेटा शौनक अभिषेकी,आशा खड़ीकर , देवकी पंडित, शुभा मुद्गल, अजीत कड़कड़े , राजा काळे , प्रभाकर कारेकर , हेमंत पेंडसे, डॉ 
मोहन कुमार दारेकर, विजय कोपरकर , महेश काळे और मकरंद हिंगने शामिल हैं
वरुण सिंह भाटी

प्रारंभिक जीवन

वरुण सिंह भाटी ग्रेटर नोएडा के जमालपुर गांव के रहने वाले हैं। जब बहुत छोटे थे तभी पोलियो के कारण उनका एक पैर खराब हो गया था। इसके बावजूद भाटी ने हिम्मत नहीं हारी। 21 साल के भाटी ने 2014 के इंचियोन पैरा-एशियाई खेलों में पांचवां स्थान हासिल किया। उसी साल चीन ओपन एथलेटिक्स चैपियनशिप में भी इन्होंने गोल्ड मेडल पर कब्जा जमाया।
बांगर

बागड़ पुराने जलोढ़ से निर्मित है।
बागड़ की मिट्टी में रेत व कंकड़ पाए जाते है।
बागड़ मैदान का सबसे ऊंचा जमीन है। इनका निर्माण मध्य एवं ऊपरी प्लास्टोसीन काल में हुआ था।
उष्ण शीतोष्ण महाद्वीपीय जलवायु

समुद्र से दूर होने के भूभागों कीकी जलवायु विषम तथा अत्यन्त शुष्क है इसे उष्ण शीतोष्ण महाद्वीपीय कहते हैं।
२७०२ ईसा पूर्व

२७०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओलिगोसीन युग

ओलिगोसीन युग (Oligocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 3.39 करोड़ वर्ष पहले आरम्भ हुआ और 2.3 करोड़ वर्ष पहले तक चला। यह पेलियोजीन कल्प (Paleogene) का भाग था। इस से पहले इयोसीन युग (Eocene) था और इसके बाद पेलियोजीन कल्प समाप्त हुआ और नियोजीन कल्प (Neogene) का पहला युग, मध्यनूतन युग (Miocene), शुरु हुआ।
हावर्ड हॉक्स

हावर्ड हॉक्स (अंग्रेज़ी: Howard Hawks हॅव़र्ड् हॉक्स्, 30 मई, 1896 - 26 दिसंबर, 1977) एक अमरीकी उत्कृष्ट हॉलीवुड काल का फ़िल्म निर्देशक, उत्पादक और लेखक था। वह अमरीकी कैलिफ़ोर्निया के पाम स्प्रिंग्स में निधन गया।
नान्यदेव

साहित्यिक कार्य

उन्होंने कई धुनों को बनाया और संस्कृत के काम, सरस्वती हृदयालंकार और ग्रंथ-महर्षि में अपना ज्ञान दर्ज किया। मिथिला का शासक बनने के बाद उन्होंने यह काम पूरा किया।

वंशज

उत्तर बिहार (जो मिथिला क्षेत्र का हिस्सा है) के कई राजपूत जमींदार, विशेष रूप से सहरसा जिले में नान्यदेव को अपना पूर्वज होने का दावा करते हैं।
कूचबिहार

मदन मोहन बाड़ी

कूच बिहार के हृदय में स्थित मदन मोहन बाड़ी बहुत खूबसूरत है। इसका निर्माण महाराजा नृपेन्द्र नारायण ने 1885-1889 ई. में कराया था। मदन मोहन बाड़ी में पर्यटक मदन मोहन, मां काली, मां तारा और भवानी की मनोरम प्रतिमाओं को देख सकते हैं। यहां पर हर वर्ष रस पूजा आयोजित की जाती है। इस पूजा के मुख्य आकर्षण रस यात्रा और रस मेला होते हैं। यह यात्रा और मेला पर्यटकों को बहुत पसंद आता है और वह इनमें भाग लेने के लिए प्रतिवर्ष यहां आते हैं।

कूचबिहार राजबाड़ी

कूचबिहार राजबाड़ी कूच बिहार के प्रमुख पर्यटक स्थलों में से एक है। इसका निर्माण यूरोपियन शैली में किया गया है। इस पैलेस का निर्माण कोच सम्राट महाराजा नृपेन्द्र नारायण ने 1887 ई. में कराया था। यह दो मंजिला पैलेस है। इन दोनों मंजिलों का निर्मार्ण ईटों से किया गया है। पैलेस का कुल क्षेत्रफल 4768 वर्ग मी. और इसकी लंबाई व चौड़ाई क्रमश: 120 और 90 मी. है। पर्यटकों को यह पैलेस बहुत पसंद आता है और वह इसकी खूबसूरत तस्वीरों को अपने कैमरों में कैद करके ले जाते हैं।

अर्धनारीश्वर मन्दिर

कूच बिहार की उत्तर दिशा में 10 कि॰मी॰ की दूरी पर अर्धनारीश्वर मन्दिर स्थित है। इस मन्दिर में पर्यटक 10 फीट लंबे शिवलिंग को देख सकते हैं, जो एक चौकोर शिला पर स्थित है। मन्दिर के दूसर भाग में गौरीपट है, जो बहुत आकर्षक है और पर्यटकों को बहुत पसंद आता है। अर्धनारीश्वर मन्दिर के प्रागंण में एक तालाब भी है, जिसमें पर्यटक अनेक प्रजातियों के कछुओं को देख सकते हैं। इनमें कई कछुए सामान्य से बड़े आकार के हैं। शिव चर्तुदशी के दिन यहां पर एक हफ्ते के लिए भव्य मेले का आयोजन भी किया जाता है। इस मेले में स्थानीय निवासी और पर्यटक बड़े उत्साह से भाग लेते हैं।

कामतेश्वरी मन्दिर

दिन्हाता रेलवे स्टेशन के पास कामतेश्वरी मन्दिर स्थित है। इस मन्दिर का निर्माण महाराजा प्राण नारायण ने 1665 ई. में कराया था। हालांकि इस मन्दिर की असली इमारत का अधिकतर भाग ढह चुका है, लेकिन यह मन्दिर आज भी बहुत खूबसूरत है। इसके प्रांगण में 2 छोटे-छोटे मन्दिर भी हैं, जो बहुत खूबसूरत हैं और पर्यटकों को बहुत पसंद आते हैं। कामतेश्वरी मन्दिर के प्रवेश द्वार पर पर्यटक तारकेश्वर शिवलिंग के दर्शन भी कर सकते हैं। माघ में यहां पर देवी को समर्पित एक भव्य मेले का आयोजन भी किया जाता है।

सिद्धांत शिव मन्दिर

धौलाबाड़ी में स्थित सिद्धांत शिव मन्दिर बहुत खूबसूरत है। इस मन्दिर का निर्माण महाराजा हरेन्द्र नारायण और महाराजा शिवेन्द्र नारायण ने 1799-1843 ई. में संयुक्त रूप कराया था। यह मन्दिर टेरोकोटा शैली में बना हुआ है। इसका मुख्य आकर्षण 5 खूबसूरत गुम्बद है जो पर्यटकों को बहुत आकर्षित करते हैं। स्थानीय निवासियों में इस मन्दिर के प्रति बहुत श्रद्धा है और वह पूजा करने के लिए प्रतिदिन यहां आते हैं। कूच बिहार से पर्यटक आसानी से यहां तक पहुंच सकते हैं।
मीनार-ए-जाम

मीनार-ए-जाम (फ़ारसी: منار جام‎) या जाम की मीनार (अंग्रेज़ी: Minaret of Jam) पश्चिमी अफ़ग़ानिस्तान के ग़ोर प्रांत के शहरक ज़िले में हरी नदी (हरीरूद) के किनारे खड़ी एक प्रसिद्ध ईंटों की बनी मीनार है। यह ६५ मीटर ऊँची मीनार दिल्ली के क़ुतुब मीनार के बाद दुनिया की दूसरी सबसे ऊँची मीनार है, हालांकि क़ुतुब मीनार वास्तव में इसी मीनार से प्रेरित होकर बनवाया गया था। मीनार-ए-जाम जाम नदी और हरी नदी के संगम के पास है और चारों तरफ़ से २,४०० मीटर ऊँचे पहुँचने वाले पहाड़ों से घिरी हुई है। सन् ११९० के दशक में बनी इस मीनार पर ईंट, गच पलस्तर (स्टक्को) और टाइलें लगी हुई हैं जिनपर क़ुरान की आयतें और आकर्षक लकीरें व आकृतियाँ बनी हुई हैं।

इतिहास

माना जाता है कि मीनार-ए-जाम ग़ोरी राजवंश की ग्रीष्मकालीन राजधानी फ़िरूज़कुह (Firuzkuh) के पास बनवाई गई थी। इसपर अरबी भाषा में बनी लिखाईयों पर लगी तारीख़ ठीक से पढ़ी नहीं जा सकती। या तो यह सन् ११९३-९४ का ज़िक्र कर रही है, या फिर सन् ११७४-७५ का। इसलिए या तो यह ग़ोरियों के सुलतान ग़ियासउद्दीन की दिल्ली में सन् ११९२ में ग़ज़नवियों पर हुई जीत का स्मारक थी या फिर सन् ११७३ में ग़ज़नी में ग़ुज़​ तुर्कों पर हुई जीत का। १२वीं और १३वीं सदी में ग़ोरी राजवंश का साम्राज्य पूर्वी ईरान से लेकर उत्तर भारत में दिल्ली तक फैला हुआ था।
ग़ोरी राजवंश का बखान करने वाले मध्यकालीन लेखक जुज़जानी के अनुसार यह मीनार यही पर स्थित जुम्मा मस्जिद के साथ जुड़ी थी लेकिन नदी में अचानक सैलाब आने से मस्जिद बह गई। इतिहासकारों ने यहाँ छानबीन करके पाया है कि मस्जिद के साथ एक बड़ा आँगन सटा हुआ है जो संभव है उसी मस्जिद का हिस्सा रहा हो। १२०२ में ग़ियासउद्दीन के देहांत के बाद ग़ोरियों का साम्राज्य ढलने लगा और वह अपनी ज़मीनें ख़्वारेज़्म साम्राज्य को खोने लगे। जुज़जानी का कहना है कि १२२२ में मंगोल आक्रमण ने फिरूज़कुह शहर को ख़त्म कर दिया।
अफ़ग़ानिस्तान से बाहर की दुनिया को इस मीनार की ज़्यादा ख़बर नहीं थी लेकिन १८८६ में भारत के ब्रिटिश राज से जुड़े अफ़सर थोमस होलदिक (Thomas Holdich) यहाँ पहुंचे और उन्होंने इसका ज़िक्र अपनी रपट में किया। २०वीं सदी में कई इतिहासकारों ने आकर इसका अध्ययन किया।

मीनार को ख़तरे

हरी नदी और जाम नदी के पास होने से इसके नीचे की ज़मीन में पानी चूता है जिस से यह मीनार ज़रा टेढ़ी होने लगी है। इसे स्थिर करने का काम जारी है। इस क्षेत्र में ज़लज़ले भी आते हैं और वह भी एक ख़तरा हैं। समय के साथ-साथ लुटेरों और बईमान इतिहासकारों ने भी इसके आसपास बिना अनुमति के खुदाई करके नुकसान पहुँचाया है।
सूर्यकुमार पाण्डेय

सूर्यकुमार पाण्डेय (जन्म 10 अक्तूबर 1954 एक हिंदी कवि, हास्य लेखक और व्यंग्यकार हैं।  उनके विशिष्ट भाषा शैली के कारण वे एक प्रसिद्ध हास्य कवि के रूप में अभिज्ञात हैं।

निजी जीवन

सूर्यकुमार पांडेय का जन्म पूर्वी उत्तर प्रदेश के बलिया में हुआ। बलिया मे प्राथमिक शिक्षा प्राप्त करने के बाद, वे लखनऊ चले गए। वहाँ उन्होने लखनऊ विश्वविद्यालय मे पढाई की और अपने अधिस्नातक का कार्य गणितीय सांख्यिकी मे किया। २०१५ तक वे लखनऊ मे उत्तर प्रदेश के सरकार में अधिकारी थे।

साहित्यिक कार्यकाल

अपने युवाकाल से ही, सूर्यकुमार पांडेय एक कार्यरत हिंदी कवि और लेखक थे। उन्होने कई प्रकार के साहित्यिक रचनाएँ लिखी है जिस मे हास्य कविता, व्यंग्य, गीत और बाल कविता भी शामिल है। हास्य कविता उनकी विशिष्टता है। 
हास्य कविता: पांडेयजी हिंदी साहित्य के हास्य कवियों मे सबसे अभिज्ञात कवियों मे से एक हैं। उन्होने वर्तमानकाल के हास्य कविता में एक नई भाषा शैली को प्रचलित किया जिसमे अंग्रेज़ी शब्द भी प्रयोग किए गए है। उनके दोहे नौजवानों मे अत्यन्त लोकप्रिय है। 
कवि सम्मेलन: सूर्यकुमार पांडेय ने, ४ दशकों में, ४००० से ज़्यादा कार्यक्रमों और कवि सम्मेलनों मे अपने कला का प्रदर्शन किया। 
 टेलिविज़न और रेडियो: वे सक्रिय रूप से टेलिविज़न और रेडियो से संबंधित थे। कई वर्षों के लिए दूर्दर्शन और आकाश्वाणी मे, कार्यक्रमों की लिखाई, गीत लिखने, कविताओं के अनुवाचन और कवि सम्मेलनों को आयोजित करने के लिए, सूर्यकुमार पांडेय की सहायता ली जाती थी। उन्होने कई राष्ट्रीय टीवी चैनलों मे अपनी कविताओं को अनुवाचित किया जैसे दूर्दर्शन,डीडी भारती, एबीपी न्यूज़, आज तक, न्यूज़ नैशन, ईटीवी नेट्वर्क, सब टीवी, सोनी पल, ज़ी न्यूज़, इत्यादि।      अभी-अभी, वे सब टीवी के कार्यक्रम 'वाह! वाह! क्या बात है!' पर कई बार प्रकट हुए।
व्यंग्य:सूर्यकुमार पांडेय ने सैंकडो व्यंग्य लेख लिखें है और कई राष्ट्रीय हिंदी समाचार पत्रों के लिए लेख लिखते रहते हैं। 
बाल कविता सूर्यकुमार पांडेय बाल कविता के सबसे बडे नामो मे से एक माने जाते हैं। उनके कविताएँ भारत के अनेक पाठ्यपुस्तकों मे पाए जाते हैं।
पथ संचालन

पथ संचालन (route-march) राष्ट्रीय स्वयंसेवक संघ द्वारा संचालित होने वाला कार्यक्रम है जिसे विशेषतः विजयादशमी के अवसर पर आयोजित किया जाता है।
ऊपरी कृष्णा परियोजना

स्थान

यह परियोजना कनॉटक राज्य में कृष्णा नदी पर नारायनपुर बाँध और आलमती बाँध बनाए गए हैं।
पद (इकाई)

पद वैदिक काल की हिन्दू लम्बाई मापन की इकाई है। एक पद बराबर होता है छः अंगुल के। दो पद बराबर होते हैं एक वितस्ति के।
प्रथम महिला

किसी देश के राष्ट्रपति की पत्नि को प्रथम महिला भी कहा जाता है।
कूले का आत्म दर्पण का सिद्धांत

आत्म दर्पण का सिद्धान्त (Looking glass self) एच सी कूले द्वारा १९०२ में प्रतिपादित किया गया था। इस सिद्धांत के अंतर्गत कूले कहते है की समाज एक दर्पण के समान होता है। व्यक्ति अपने आपको वैसे ही बनता है जैसे समाज में वो जाता है।
जिस प्रकार एक पुरुष अथवा महिला आईने में देखकर सजती सवरती है और अपने को बार बार निहारती है और देखते है की वह ठीक उसी प्रकार से तैयार हो पायी है अथवा नही कहने का तात्पर्य है की वह जिस समाज में जा रही है उस के अनुरूप अपने को तैयार कर पाया है की नहीं।
इसमें समाज एक दर्पण होता जिससे व्यक्ति देखकर सीखता है।
इसी को कूले ने आत्म दर्पण का सिद्धांत कहा है।
आइसलैण्ड में गर्भपात

आइसलैण्ड में गर्भपात विशिष्ट परिस्थितियों में ११ जून १९७५ से वैध है।
शेख अब्द अल-कुरना

शेख अब्द अल-कुरना (अरबी: شيخ عبدالقرنة) यहां नेक्रोपोलिस ऊपरी मिस्र में थेब्स में वेस्ट बैंक पर स्थित है। यह देइर अल-बहारी के पुरातात्विक क्षेत्र का हिस्सा है।
यह निजी कब्रों की सबसे बड़ी एकाग्रता के साथ, थेबान पश्चिम बैंक पर सबसे अधिक देखी जाने बाला कब्रिस्तान है।
अतर्रा

atarra me gaura baba sarkar ka vishal mandir hai

atarra rishi atri muni ki tapo bhumi hai
अंगदेश

महाभारत में अंगदेश का वर्नन मिलता है जिसके अनुसार यह भारत के पूर्वी भाग में स्थित था। महाभारत में सूर्य देवता का पुत्र कर्ण अंगदेश का राजा था।

अंगदेश राज्य के धनवान होने की कथा

अंगदेश पहले राजा जरासंध का दास था क्योकि अंग का कोई राजा नही था। जब दुर्योधन ने कर्ण को राजा बनाया तो लोग कहने लगे कि अंगदेश का राजा बनना मतलब मृत्यु के मुख में जाना है। कर्ण अंगदेश गया व यह जाना कि लोग इसलिए यह कहे है क्योकि अंगदेश को जरासंध का डर था। तो कर्ण ने जरासंध को हराया व देवता कुबेर की सहायता से अंगदेश को धनवान बनाया। पहले अंगदेश मे धन, कपड़ा, घर, भोजन, सेना व बहुत वस्तुओं की कमी थी लेकिन कुबेर के वरदान के बाद अंगदेश मे धन, कपड़ा, घर, भोजन व दो अक्षौहिणी सेना का निर्माण हुआ अर्थात अंगदेश को धनवान बनाने मे कर्ण का हाथ था।
वातज स्थलरूप

वातज स्थलरूप (Aeolian landforms) पृथ्वी की सतह पर वह स्थलरूप होते हैं जो वायु प्रवाह द्वारा निर्मित हों। ऐसे स्थलरूप पृथ्वी के अलावा मंगल जैसे अन्य ग्रहों पर भी देखे गए हैं। बालुका स्तूप (ड्यून]], अर्ग, लोयस, इत्यादि इसी वातज श्रेणी में आते हैं।

नामोत्पत्ति

"वात" हिन्दु धर्म में वायु से सम्बन्धित एक देवता हैं। यही ईरान से उत्पन्न पारसी धर्म के वायु-वात नामक यज़त (देवता) में मिलते हैं। वात शब्द हिन्दी के "वातावरण" शब्द में भी मिलता है। इसी भांति वातज स्थलाकृति के लिये प्रयोगित अंग्रेज़ी नाम "Aeolian landforms" प्राचीन यूनानी देवता एयोलुस (Αἴολος, Æolus) पर आधारित है जो पवन के देवता थे।
ध्रुव रिएक्टर

ध्रुव रिएक्टर भारत का सबसे बड़ा अनुसन्धान रिएक्टर है । यह मुम्बई स्थित भाभा परमाणु अनुसन्धान केन्द्र केन्द्र में कार्यरत है और भारत का शस्त्र-ग्रेड प्लूटोनियम उत्पादन करने वाला मुख्य रिएक्टर है। यह ८ अगस्त १९८५ को क्रान्तिक (क्रिटिकल) हुआ था। इसके निर्माण में १० वर्ष लगे थे। इसका मूल नाम आर-५ था।  यह पूल-टाइप-रिएक्टर है।
फीया

आदतें

फीया ज़मीन में बने बिलों में रहना का आदि हैं हालांकि कुछ जातियाँ पत्थर के ढेरों में भी रहते हैं। फीये सर्दियों में शीतनिष्क्रियता (हाईबर्नेशन) दिखाते हैं। फीये आपस में सीटियों से एक-दूसरे से बात करते हैं और अक्सर एक-दूसरे को समीपी ख़तरों से सावधान करते रहते हैं। मुख्य रूप से फीये शाकाहारी हैं और घास, बेरियाँ, लाइकन, हरिता (मॉस), जड़ें और फूल खाते हैं।
श्रीलंका में धर्म

श्रीलंका की आबादी विभिन्न धर्मों का अभ्यास करती है। 2011 की जनगणना के अनुसार श्रीलंका के 70.2% थेरावा बौद्ध थे, 12.6% हिंदू थे, 9.7% मुसलमान (मुख्य रूप से सुन्नी) और 7.4% ईसाई (6.1% रोमन कैथोलिक और 1.3% अन्य ईसाई) थे। 2008 में श्रीलंका एक गैलप सर्वेक्षण के मुताबिक दुनिया का तीसरा सबसे धार्मिक देश था, जिसमें 99% श्रीलंकाई लोग कहते थे कि धर्म उनके दैनिक जीवन का एक महत्वपूर्ण हिस्सा है।

देश में मुख्य धार्मिक समूहों का वितरण

2001 में किए गए जनगणना में केवल 18 जिलों को शामिल किया गया था। दिखाए गए जिला प्रतिशत 2001 की जनगणना से हैं, सिवाय इसके कि संख्याएं इटालिक हैं, जो 1981 की जनगणना से हैं। जनसंख्या आंदोलन 1981 के बाद हुआ है, और 2011 के जनगणना तक 2001 की जनगणना में शामिल जिलों के लिए सटीक आंकड़े मौजूद नहीं थे।

बौद्ध धर्म

थेरवाद बौद्ध धर्म श्रीलंका की जनसंख्या में 70.2% है। यह श्रीलंका द्वीप तीसरी शताब्दी ईसा पूर्व में इस तरह के बुद्धघोष के रूप में प्रख्यात विद्वानों के उत्पादन और विशाल पाली के सिद्धांतों के संरक्षण में बौद्ध धर्म की शुरूआत के बाद बौद्ध छात्रवृत्ति और सीखने का एक केंद्र रहा है। अपने इतिहास में सिंहली राजाओं ने द्वीप के बौद्ध संस्थाओं के रखरखाव और पुनरुत्थान में एक प्रमुख भूमिका निभाई है। 19 वीं शताब्दी के दौरान, बौद्ध शिक्षा और सीखने पदोन्नत पर यह एक आधुनिक बौद्ध पुनरुत्थान द्वीप में जगह ले ली है। श्रीलंका में 6,000 बौद्ध मठों (विहार) में लगभग 15,000 भिक्षु एवं भिक्षुणीयां हैं।

हिंदू धर्म

हिंदू धर्म की एक लंबी परंपरा है और श्रीलंका में सबसे पुराना धर्म है। 2000 से अधिक वर्षों की सभ्यता श्रीलंका में हिंदू मंदिरों से अब तक साबित हुई है। हिंदू वर्तमान में श्रीलंकाई आबादी का 12.60%  हैं, और भारत और पाकिस्तान जैसे सिंधी, तेलुगस और मलयाली जैसे छोटे आप्रवासी समुदायों के अलावा लगभग पूरी तरह से तमिल हैं। 1915 की जनगणना में उन्होंने लगभग 25% आबादी बनाई, जिसमें अंग्रेजों ने लाए गए मजदूरों को शामिल किया था। प्रवासन के कारण (आजादी के बाद से 1 मिलियन से अधिक श्रीलंकाई तमिलों ने देश छोड़ दिया है), आज भी वे एक अल्पसंख्यक हैं। उत्तर और पूर्वी प्रांतों में हिंदू धर्म प्रभावी है, जहां मुख्य रूप से तमिल लोग हैं। केंद्रीय क्षेत्रों में हिंदू धर्म का भी अभ्यास किया जाता है (जहां भारतीय तमिल मूल के लोगों की संख्या बहुत अधिक है) साथ ही राजधानी कोलंबो में भी। 2011 की सरकार की जनगणना के अनुसार, श्रीलंका में 2,554,606 हिंदू हैं। श्रीलंकाई गृहयुद्ध के दौरान, कई तमिल दूसरे देशों में भाग गए। विदेशों में हिंदू मंदिर हैं | श्रीलंकाई हिंदुओं के बहुमत शैव सिद्धांत की शिक्षा का पालन करते हैं। श्रीलंका शिव के पांच निवास स्थानों का घर है, जिन्हें पंच ईश्वरम के नाम से जाना जाता है। श्री मुरुगन श्रीलंका में सबसे लोकप्रिय हिंदू देवताओं में से एक है। वह न केवल हिंदू तमिलों द्वारा पूजा की जाती है बल्कि बौद्ध सिंहली और आदिवासी वेदों द्वारा भी पूजा की जाती है|
श्रीरामचक्र

श्रीरामचक्र एक यन्त्र है जो तमिल पञ्चाङ्गों में बना होता है। यह अपना भविष्य जानने का एक यन्त्र है।